**28. 03. 2015 - Bartoš Juraj: Prednost je znati slovački jezik; Kultura; S ravnateljem OŠ Višnjevac Danetom Končarom, Hlas ljudu, Novi Sad, br. 13 /4640/, god. 72, str. 36**

Slovačka zajednica u Osijeku je vrlo aktivna, rekao nam je na početku razgovora ravnatelj Osnovne škole Višnjevac u Višnjevcu Dane Končar. Škola je velika, međutim... Danas ima 590 učenika u 29 razreda, radi se u tri smjene, ali prije 15 godina je tu bilo 300 učenika više! Slovački jezik, kao izborni predmet, ovdje predaje profesor slovačkog jezika i književnost iz Iloka Vlatko Miksad. Navodno predaje, na radost učenika, na manje konvencionalni način...

- Djeca danas računaju s činjenicom, da će se mnogo onoga, što određuje plan i program obrazovanja, naučiti kroz igru, tj kroz primjenu suvremenijih metoda poučavanja. Ne znam je li u Osijeku još neka škola tako dobro opremljena modernim tehničkim i tehnološkim pomagalima kao što je naša. Svi učenici imaju pristup Internetu, svaki učenik ima računalo, u svakoj učionici je projektor i platno, tako da je na nama, učiteljima, u u kojoj ćemo mjeri iskoristiti ono što imamo.

* **Kako djeluje „slovačka skupina“?**
* Kolega Miksad ima malu skupinu učenika, koji uče slovački jezik kao izborni predmet i radi s njima vrlo dobro. Njegovi učenici ne samo da postižu izvrsne rezultate na planu općeg uspjeha, već i na jeziku slovačke nacionalne manjine sudjeluju u školskim programima i uključuju se u godišnji predbožićni susret lokalnih Slovaka.
* **Od kada sa u OŠ Višnjevac ustvari uči slovački jezik?**

- Od školske 2008./2009. godine.

* **Komplicira li vam ovaj predmet cjelokupnu organizaciju rada?**

- Nama ne. Uvijek se sve može uskladiti.

- **Imaju li učenici, koji uče slovački jezik, slabiji prosjek?**

- Usudio bih se reći da je suprotno, da se radi o učenicima, koji su iznad prosjeka a ne oni, koji su ispod prosjeka... Po mom mišljenju djeca, koja uče slovački kao izborni predmet, nisu ničega lišena. Zapravo su bogatija, jer će im njegovo poznavanje još više dobro doći kod daljnjeg njegovanja kulture i običaja svoga naroda. Osobno smatram, kako su djeca uglavnom opterećena propisanim planom i programom odgoja i obrazovanja, ali to nema nikakve veze s učenjem izbornog predmeta. To, što uspijevaju biti uspješni u rješavanju izbornog predmeta, vrijedno je pohvale.

**ISPRIKA**

U članku *Roditelji kažu: Učenici uče rado* (Hlas ljudu br. 3, 17. 1. 2015.), se umjesto imena ravnatelja OŠ Višnjevac Daneta Končara pogrešno navodi Nikola Popović. Ispričavam se gospodinu Končaru i čitateljima za nesmotrenu pogrešku i zahvaljujem profesoru Vlatku Miksadu za upozorenje.